ওয়েব ডেস্ক: মেল করলেই মিলছে পিঠে। হ্যাঁ,এতটাই সোজা। পাটিসাপটা, ভাজা পিঠে বা রাঙালুর পিঠে, যা চাইবেন তাই পাওয়া যাবে। তাই পৌষ পার্বণে  লাইন পড়ে গেছে অনলাইনে। বাড়িতে পিঠে তৈরির ধকল আর কেউ নেয় কি। মিষ্টান্ন প্রতিষ্ঠানে পিঠের বিপুল আয়োজন। পাবেন অনলাইনেও। পুরনো নতুন মিলিয়ে পনেরো রকম পিঠে প্রস্তুত  দক্ষিণ কলকাতার ঐতিহ্যের এই  মিষ্টান্ন প্রতিষ্ঠানে। পাটিসাপ্টা  সাপটে  খেতে  একটা ক্লিকই কাফি। কিংবা  এই  পৌষে পার্বন হোক তিল রাঙালুর  মত  নবপিঠের  মিঠে পদে।  তবে পনেরো পিঠের মধ্যে পাঁচটির মতো মিলবে অনলাইনে। ভাজা পিঠের পাঁচ রকম। গোকুল  রসবড়া দুধপুলির  মতো  রসভরা পিঠের জন্য  একটু মেল করতে হবে। মাইট সুইট স্টোর ডট ইন বা বলরামমল্লিক ডট কম-এ।